**SZI-ZO SPORT 2023 -2024. évi kültéri**

**Kispályás Labdarúgó Bajnokság Versenykiírása**

**1. A bajnokság célja:**

A kispályás labdarúgás iránt érdeklődők részére lehetőséget biztosítani a rendszeres sportolásra.

**2. A bajnokság rendezője:**

A Mátészalkai Kispályás Futballklub.

**3. Elnökség (versenybizottság): Fegyelmi Bizottság (FEB):**

 Elnök: Both Tibor Elnök: Pusztai Attila

 Tagok: Kertész Árpád Tagok: Nagy Norbert

 Gyarmati Pál Kósa Zsolt

 Kósa Zsolt Simai László

 Bakk László Kiss Zoltán

**4. A bajnokság helye:**

Mátészalka, Keleti lakótelep műfüves pálya

**5. A bajnokság ideje:**

2023. augusztus 07. – 2024. július (**az tavaszi idény kezdete: 2024. április 4.**)

A mérkőzések időpontjai:

A mérkőzések a sorsolásban szereplő időpontokban kerülnek lebonyolításra (17:15, 18:15, 19:15 órai) kezdettel.

Az esetleges változtatásokról a versenybizottság a bajnokság hivatalos internetes honlapján, időben – minimum 1 héttel az aktualitást megelőzően - tájékoztatja az érintetteket.

**6. Résztvevők:**

Azok a férfi csapatok, amelyek a nevezési lapot l példányban beküldik, a versenykiírást elfogadják, valamint a nevezési díjat egy összegben a megjelölt határidőre befizetik a Mátészalkai Kispályás Futballklub pénztárába.

A bajnokságban szerepeltethető a 15. életévét betöltött bármely személy, aki nem igazolt labdarúgó, ill. 4 fő igazolt labdarúgó, aki legfeljebb a MLSZ Megyei II. osztályú nagypályás, ill. legfeljebb NBII futsal versenyrendszerében szerepel. Az igazolt labdarúgókat a nevezési lapon jelölni kell! Az első osztályban 4, a másod osztályban 2 igazolt játékos szerepelhet.

**Nem számít igazolt labdarúgónak az a játékos, aki a tárgy év őszi/tavaszi idény végén nem folytatja tovább igazolt tevékenységét klubcsapatánál, valamint nem szerepel tovább az MLSZ nagypályás ill. futsal versenyrendszerében (MLSZ rendezésű bajnoki, vagy kupamérkőzés jegyzőkönyvében). Továbbá az igazolását leadja a MÁTÉSZALKAI KISPÁLYÁS FUTBALLKLUB elnökségénél!**

***Az őszi, ill. a tavaszi szezonon belül 1 fő igazolt labdarúgó személye egy alkalommal cserélhető!***

Az az igazolt labdarúgó, aki az őszi/tavaszi szezon kezdete előtt **betöltötte a 35. életévét** és megfelel a versenykiírásban foglalt igazolt labdarúgókra vonatkozó szabályainak, nem számít bele az adott csapat igazolt labdarúgók számába viszont a nevezési lapon jelölni kell.

Nem szerepelhet a bajnokságban az illetékes sportszövetség (nem csak labdarúgás) fegyelmi bizottsága által 2 hónaptól hosszabb időre eltiltott játékos eltiltása idejéig.

Külföldi bajnokságban igazolt labdarúgóként játszó játékos a kispályás bajnokságban csak a versenybizottság külön engedélyével szerepelhet. Be kell mutatni a külföldi igazolvány (játékengedély) másolatát és ez alapján a versenybizottság engedélyezi vagy elutasítja a játékos kérelmét. Ennek elmulasztása esetén jogosulatlan játékos szerepeltetése miatt a csapatot 6 büntetőpont levonással kell büntetni. A vétkes játékos az egyesület bajnoki rendszerű rendezvényein 2 évig nem szerepelhet.

A Szi-Zo Sport Kispályás Labdarúgó Bajnokságban mindenki saját felelősségére vesz részt. A mérkőzéseken esetlegesen elszenvedett bárminemű sérülés következtében semmilyen felelősségre vonási illetve kártérítési igénnyel nem élhet a rendező szervvel szemben. A rendező szerv a mérkőzések helyszínén annak időpontjában a behozott személyes valamint értéktárgyakért felelősséget nem vállal, azok őrzéséről, biztonságos tárolásáról mindenki saját maga köteles gondoskodni. A környező parkolókat a gépjárművek sérülésveszélye miatt lehetőleg ne használják a bajnoki fordulók idején! A kirepülő labdák által okozott kárt a rendező szerv nem téríti meg! A bajnokságba nevezett csapatok vezetői kötelesek a versenykiírásban foglaltakat a csapat játékosaival megismertetni. A játékos, aki a bajnokságban szerepel a versenykiírást és az abban foglaltakat elfogadottnak, saját magára kötelező érvényűnek tekinti.

**7. Nevezés a bajnokságra**

**Nevezési díj: 50 000Ft**

**Nevezési határidő: 2023. augusztus 01. 16.00 óra**

-A nevezési határidőig kell a nevezni szándékozó csapatoknak a nevezési díjat befizetni.

-**A nevezési lapot (csapatnévsort) legkésőbb a bajnokság első bajnoki mérkőzés kezdetét megelőző héten** **(2022.08.01.-2022.08.04. között)** kell eljuttatni a Versenybizottsághoz 1 példányban. **Fénykép nélküli igazolást a Versenybizottság nem fogad el.** **Amely csapat a megadott határidőn túl adja le a nevezési lapot** (csapat névsorát) **3 büntető pont levonással indul a bajnokságban.**

-A nevezési lapon szezononként maximum 18 fő szerepelhet.

**8. A bajnokság díjazása:**

A 2022-2023. évi bajnokság díjazása:

- csoportonkénti díjazás 1-3. helyezésig (serleg, oklevél, vásárlási utalvány)

**1. osztály**  **2. osztály**

1. helyezett 55 000Ft 1. helyezett 55 000Ft

2. helyezett 20 000Ft 2. helyezett 20 000Ft

3. helyezett 15 000Ft 3. helyezett 15 000Ft

- különdíjak: osztályonként gólkirály

**A 2. osztályból feljutó 1-2 helyezést elért csapatok díjazása a Kispályás Labdarúgó egyesületnél marad letétben a soron következő bajnokság nevezéséig. Így kötelezve az 1. osztályban való indulást. Ezen kötelezettség elmulasztása vagy az adott csapat megszűnése esetén a letétbe helyezett díjazás az Egyesületnél marad!**

A bajnokság összdíjazása: 100 e Ft értékű, melyet a ***SZI-ZO SPORT*** biztosít.

Ha a nevezett csapatok létszáma a tervezettől eltér, a Versenybizottság a díjazás mértékét megváltoztathatja.

**9. A bajnokság rendszere, lebonyolítása:**

A bajnokság küzdelmei két csoportban kerülnek lebonyolításra.

Tervezett létszám:

I. osztály, 10 csapat

II. osztály, 11 csapat

A helyezések eldöntése:

A bajnokságban szereplő csapatok helyezési sorrendjét - a játékszabályok szerint – a bajnoki mérkőzéseken megszerzett pontok összege határozza meg. Győzelemért 3 pont, döntetlenért l pont, vereség esetén 0 pont jár. Azonos pontszám esetén, a helyezéseket illetően az alábbi sorrend dönt:

**a)** az egymás ellen játszott bajnoki mérkőzéseken megszerzett pontok összessége.

**b)** az egymás ellen játszott bajnoki mérkőzések gólkülönbsége.

**c)** a bajnokság során szerzett több győzelem

**d)** a bajnokságban elért össz gólkülönbség.

**e)** a bajnokságban összesen szerzett több rúgott gól.

**f)** sorsolás, bajnoki cím eldöntése esetén 1 mérkőzés rájátszás.

Az I. osztályból a két utolsó helyezett csapat esik ki és a II. osztályból az első két helyezett csapat jut fel.

Ha az I. osztályban valamely csapat (ok) nem kíván (nak) indulni a következő bajnoki szezonban, akkor a Versenybizottság az alábbi szabályt alkalmazza:

- 1 csapat megszűnése esetén: a legjobb kieső automatikusan bent marad az I. osztályban

- 2 csapat megszűnése esetén: nincs kieső az I. osztályból

- 2-től több csapat megszűnése esetén: a két kieső bent marad az I. osztályban, a Versenybizottság pedig dönt arról, hogy a csapatlétszámot feltölti-e 13-ra vagy nem.

Új szerveződésű csapat csak a II. osztályban indulhat.

Nem minősül egy csapat újnak, ha az alábbi feltételek valamelyike teljesül:

A csapat neve marad és akár a teljes játékos állomány kicserélődik.

A csapat neve megváltozik, de az előző félévben nevezett játékosok fele +1 fő marad a csapatnál.

**10. Játékengedély, a játékosok igazolása:**

**a)** A bajnokságban csak a Mátészalkai Kispályás Futballklub által a Kispályás Labdarúgó Bajnokságba igazolt és érvényes játékjogosultsággal (fényképes igazolvány, igazolási szám, pecsét, nevezési lapon szerepel a névsorban stb.) rendelkező játékosok szerepelhetnek.

**b)** Igazolások készítése: Both Tibor elnöknél.

**c)** A bajnokság során az igazolás készítése 500- Ft. Ezt a díjat a helyszínen az igazolást készítőnek kell befizetni.

**d)** **Igazolás:** Az új igazolás elkészítéséhez szükséges 1 db igazolványkép, az igazolt játékos személyi igazolványa, vagy annak fénymásolata. Új igazolás (leigazolás) a bajnokság során ill. a bajnokság szüneteiben egyaránt készíthető (természetesen az erre vonatkozó egyéb szabályok betartása mellett). A játékos igazolvány a játékos tulajdona. Elvesztése, megrongálódása esetén másolat kerül kiadásra 500- Ft ellenében.

**e)** **Átigazolás:** Minden játékos maga választja meg, melyik csapatban kíván sportolni, így annyiszor igazol át, ahányszor akar. Átigazolni csak a bajnokság szüneteiben (pl. téli, nyári időszakban) lehetséges. Szezon közben csak az a játékos igazolható át, akit egyik csapat sem nevezett a bajnokságba (egyik csapat névsorában sem szerepel az adott szezonra)! A játékos köteles, volt csapatának a kapott felszereléseket hiánytalanul visszaadni! A kiadó csapatvezetőnek nyilatkoznia kell, hogy a távozni szándékozó játékosnak nincs tartozása a csapat felé, az átigazolás csak ekkor történhet meg.

**ea) Szezon közben új igazolás:** Új igazolás -*aki egyik csapatnál sem lépett pályára az adott kiírásban osztálytól függetlenül-* elkészítése Both Tibornál **csak hétköznap lehetséges, hétvégén, ünnepnapon nincs rá lehetőség. Az új igazolt játékos az igazolást napját követő következő hét bajnoki forduló napján lép hatályba.**

**f)** A játékvezető köteles minden mérkőzés előtt az igazolványokat ellenőrizni, a pályára lépőket a jegyzőkönyvben jelölni, ill. a mérkőzés ideje alatt magánál tartani. A játékengedélyt bizonyító igazolványok nélkül a csapat (ok) nem léphet (nek) pályára! Ilyenkor a mérkőzés elmaradásában vétkes csapat ellenfele kapja 3:0 -ás gólaránnyal a 3 bajnoki pontot. Ebben az esetben sportszerűségből barátságos - tehát nem hivatalos - mérkőzés lejátszható a csapatok között, de ebben az esetben a játékvezetői közreműködés nem követelhető.

**g)** A bajnokság során elmaradt, vagy elhalasztott mérkőzésen csak azok a játékosok szerepelhetnek, akik az eredeti időpontban a csapat igazolt játékosa volt, *nem volt (ak) eltíltás hatálya alatt* és érvényes játékengedéllyel rendelkezik.

**h)** A mérkőzésen végleg kiállított játékos játékengedélye a Fegyelmi határozat meghozataláig automatikusan felfüggesztésre kerül.

**i) Nem számít igazolt labdarúgónak -életkortól függetlenül- az a játékos aki a mindenkori versenykiírás őszi és tavaszi szünete között bármilyen osztályú MLSZ vagy Futsal rendezésű próbajátékon ill. edzőmeccsen (jegyzőkönyvben) részt vesz. Viszont az a labdarúgó aki ezt követően továbbra is részt kíván venni a Városi Kispályás Bajnokság aktuális őszi és/vagy tavaszi idényben annak a labdarúgónak az MLSZ igazolását az őszi és/vagy tavaszi szezon megkezdése előtt le kell adnia a Versenybizottságnak. Az a labdarúgó aki ennek nem tesz eleget a Versenybizottság automatikusan igazolt játékosnak tekinti és a mindenkori versenykiírásban foglalt szabályok vonatkoznak rá. Továbbá a nevezési lapon (csapatnévsor) igazolt játékosként kell jelölni.**

**11. Egyéb tudnivalók:**

**1.** A játéktér 20x40 méteres, oldal és alapvonalakkal határolt.

**2.** A csapatok 1+5 fős létszámban játsszák mérkőzéseiket. A mérkőzést minimálisan 1+3 fő jelenlétében lehet elkezdeni, illetve folytatni.

**3.** A játékidő 2x25 perc, 5 perc szünettel.

**4.** A bedobásra a nagypályás szabályok érvérvényesek (csak dobni lehet és a kapus kézzel nem foghatja meg a bedobott labdát).

**5.** Szabadrúgás esetén a sorfalnak a labdától 5m-re kell állnia.

**6.** Mérkőzésenként minden csapat 1perc időkérésre jogosult. A szándékot a játékvezetőnél kell jelezni. Az időkérést akkor kell végrehajtani, ha a labda játékon kívülre kerül és azt az időt kérő csapat hozná játékba.

**7.** A mérkőzésen alkalmazott szabályokat az alábbi pontok tartalmazzák. Minden, az alább nem szabályozott esetekre lásd a 48. pontot.

**8.** A mérkőzés játékvezető hiánya miatt nem maradhat el!

**9.** A két csapatvezető köteles írásban megegyezni szükség-játékvezető személyéről. Megegyezés hiányában mind a két csapat vesztesnek lesz nyilvánítva!

**10.** Vizes pálya esetén, amennyiben a játéktéren 5x5 m összefüggő vízfelület található, a mérkőzés elhalasztását bármelyik csapat kérheti a helyszínen 4000Ft befizetése ellenében (a másik csapat hozzájárulása a halasztáshoz nem szükséges). Az új időpontról azonnal meg kell egyezni, a halasztás okát és az új időpontot a csapatvezetők és a játékvezető aláírásukkal igazolják a mérkőzés jegyzőkönyvében.

**11.** Ha a 10. pontban említett lehetőséggel egyik csapat sem él, akkor a játéktér játékra való alkalmasságát a játékvezető dönti el az érvényes MLSZ szabályok alapján.

**12.** Időjárási viszonyok miatt félbeszakadt mérkőzés esetén, ha a második félidő megkezdődött, akkor a pályán ez idáig kialakult eredmény végeredménynek tekintendő.

**13.** A mérkőzésre a pályaválasztó csapat köteles labdát biztosítani.

**14.** A mérkőzés után a jegyzőkönyvet (az eredmény és a góllövők személyének hitelesítése végett) a csapatvezetők kötelesek ellenőrizni!

**15.** A mérkőzések során önkényesen levonuló csapattal kapcsolatosan az alábbi szabályok kerülnek alkalmazásra: A mérkőzés eredményét meg kell semmisíteni és 3:0 gólaránnyal a három bajnoki pontot a vétlen csapat javára kell igazolni abban az esetben, amikor a vétkes csapat győzelemre, vagy döntetlenre áll. A mérkőzés eredményét nem szabad megváltoztatni abban az esetben, amikor a vétlen csapat három gólnál nagyobb különbséggel vezet.

**16.** A csapatok - saját érdekükben - 20 perccel a mérkőzés előtt jelenjenek meg a helyszínen egységes felszerelésben, illetve edzőcipőben.

**17.** A mérkőzéseken a csapatok csak egységes színű mezben szerepelhetnek. Eltérő színű mez biztosítása a sorsolás szerinti hazai csapat kötelessége.

**18.** Stoplis futballcipő használata nem engedélyezett!

**19.** A sportolók testi épségének és a pálya állagának védelmében a cipők használatára az alábbi szabály érvényes: A pályán csak terem- salak- és műfüves használatra kialakított cipők használata engedélyezett.

A ”stoplik” (ha van) darabszáma cipőnként több mint 26 db legyen! A játékvezetők ezt a mérkőzés kezdete előtt kötelesek ellenőrizni!

**20.** A bajnokság folyamán várakozási idő nincs! A létszámban meglévő csapat belegyezése esetén

max. 5 perc várakozási idő lehetséges.

**21.** Az előző mérkőzés lefújása után, azaz a saját mérkőzés megkezdése előtt a csapatkapitányok az érvényes fényképes igazolványokat, gyűjtőben (tasak, mappa stb.) kötelesek a játékvezetőnek átadni. A gyűjtő csak a nevezési lapon feltüntetett játékosok igazolványait tartalmazhatja.

A később érkező játékosoknak a megérkezéskor jelentkezni kell a játékvezetőnél. Jelentkezés nélkül történő játékba állás esetén a vétkes játékost sárga lappal kell büntetni!

**22.** A mérkőzéseket a sorsolásban, szereplő időpontokban kell a csapatoknak lejátszani. A mérkőzések elhalasztására csak kivételesen indokolt esetben a Versenybizottsággal előzetesen egyeztetve van lehetőség! A halasztás egyszeri díja **5 000 Ft.**

Az elhalasztott, félbeszakított (rendbontás, időjárási viszony) mérkőzésen csak az a játékos léphet pályára, aki az eredeti időpontban szerepelt a csapatnévsorban (nevezési lapon), ill. nem volt eltiltás alatt.

**23.** Amennyiben a csapatok - valamilyen rendkívüli ok miatt a kitűzöttől későbbi időpontban szeretnék lejátszani a mérkőzést, úgy egy írásbeli megállapodást kell készíteniük a csapatvezetők aláírásával egy példányban, amely tartalmazza az új időpontot és legalább 5 nappal a sorsolásban szereplő időpont előtt el kell juttatni a Versenybizottsághoz, jóváhagyás és átütemezés céljából. A sorsolásban kitűzött időponttól korábbi időpont is egyeztethető.

Ebben az esetben az egyeztetett új időpont előtt legalább 5 nappal kell korábban beadni az írásbeli megállapodást. A halasztási kérelmet a Versenybizottság nem köteles elfogadni, indoklás nélkül el is utasíthatja. Az elutasítást vagy a jóváhagyást az érintett csapatvezetőkkel a mérkőzés előtt legkésőbb 3 nappal közli a Versenybizottság. Az utolsó 3 fordulóra (őszi és tavaszi szezon önállóan értelmezendő) kitűzött mérkőzések más időpontban történő lejátszására nincs lehetőség.

**24.** A Versenybizottság kéri a csapatokat, hogy a sorsolásban kiírt mérkőzésekre saját érdekükben pontosan jelenjenek meg, mert ellenkező esetben a mérkőzésekre történő ki nem állásra vonatkozó alábbi szabályt alkalmazza:

Egyszeri ki nem állás esetén a 3 pontot az ellenfél kapja 3-0-ás gólkülönbséggel.

Kétszeri ki nem állás esetén a 3 pontot az ellenfél kapja 3-0-ás gólkülönbséggel és 3 büntetőpont levonás.

Háromszori ki nem állás esetén a bajnokságból történő kizárás.

**25.** A kizárt csapat eredményeit (pontokat és gólokat) a versenybizottság törli.

**26.** Kiállítás: 5 perc, illetve végleges.

**27.** A véglegesen kiállított játékosnak a pálya kerítésén kívülre kell távoznia, addig a mérkőzés nem folytatható, amíg ez nem történik meg. Ha a kiállított játékos 5 percen belül nem hagyja el a területet, akkor a mérkőzést félbe kell szakítani. Tovább ld. a 33. és a 34. pontban.

**28.** A mérkőzésen végleg kiállított játékos játékengedélye a Fegyelmi tárgyalás lefolytatásáig felfüggesztésre kerül.

**29.** A kiállított labdarúgó igazolását a fegyelmi büntetés lejárta után, kizárólag a Csapatvezető veheti át!

**30.** A fegyelmi jogkört a Fegyelmi Bizottság (továbbiakban FEB) gyakorolja.

**31.** A FEB fegyelmi eljárást játékvezetői jelentés, óvás alapján folytat le.

**32.** Nyilvánvaló fegyelmi vétség és a szabályok megsértése esetén a versenybizottság is kezdeményezhet fegyelmi eljárást, ill. óvást.

**33.** Véglegesen kiállított játékos eltiltása esetében fegyelmi tárgyalás keretében a FEB dönt. Az aktuális eltíltás minden olyan soron következő mérkőzésre vonatkozik, (műfüves bajnokság, terem bajnokság stb.) amelyet a MÁTÉSZALKAI KISPÁLYÁS FUTBALLKLUB szervezésében kerül megrendezésre.

**34.** A fegyelmi tárgyaláson részt vehet a fegyelmi eljárás alá vont csapat képviselője, játékos, játékos képviselője, játékvezető, óvással érintett csapatok képviselői.

**35.** Ha félbeszakadt mérkőzés miatt indul fegyelmi eljárás, mindkét csapat vezetője, illetve a mérkőzés játékvezetője is köteles a fegyelmi tárgyaláson megjelenni.

**36.** A fegyelmi tárgyalások helye: Mátészalka, Kossuth utca, MMTK iroda.

 Időpontja: Szükség szerint a bajnoki fordulókat követő napokon előre egyeztetett időpontban.

**37.** Amennyiben egy csapat a szabályok ellenére jogosulatlan játékost szerepeltet, a mérkőzések eredménye óvással megtámadható. A FEB az óvást a mérkőzéstől számított 8 napon belül fogadja el 1 példányban elkészítve az óvási díj befizetésével.

Jogosulatlan játékos szerepeltetése esetén a Versenybizottság az alábbi szabályt alkalmazza:

Egyszeri csapatvétség esetén a 3 pontot az ellenfél kapja 3-0-ás gólkülönbséggel és a vétkes játékost, játékosokat az aktuális szezon végéig eltiltja az egyesület bajnoki rendszerű rendezvényeitől.

Második csapatvétség esetén a 3 pontot az ellenfél kapja 3-0-ás gólkülönbséggel és 3 büntetőpont levonás, valamint a vétkes játékost az aktuális szezon végéig eltiltja az egyesület bajnoki rendszerű rendezvényeitől.

Harmadik csapatvétség esetén a bajnokságból történő kizárás, valamint a vétkes játékost az aktuális szezon végéig eltiltja az egyesület bajnoki rendszerű rendezvényeitől.

(Az eredmény megváltoztatása csak abban az esetben történik meg, ha a szabálytalanságot elkövető csapat a mérkőzésen győzött, vagy döntetlen eredményt ért el)

A kizárt csapat eredményei valamint gólkülönbsége törlésre kerül a tabellából. Bármilyen okból kizárt csapat eredményei, gólkülönbsége törlésre kerül a tabellából.

**38.** Az óvási díjat a csapatvezetőknek kell befizetniük! Óvási díj: **5 000**- Ft.

**39.** A Versenybizottság, FEB tagjaival szemben elkövetett bármilyen tettlegesség úgy kerül elbírálásra, mintha a játékvezetővel szemben történt volna.

**40.** A Versenybizottság a nevezési lapon megnevezett csapatvezetővel tartja a hivatalos kapcsolatot. Amennyiben a csapatvezető személye megváltozik, úgy kérjük azt hivatalos formában, írásban bejelenteni. A bejelentés tartalmazza a régi csapatvezető lemondó nyilatkozatát, és az új csapatvezető elfogadó nyilatkozatát.

**41.** Az egyesület által szervezett bajnokságok, kupák, stb., mérkőzésein a mérkőzések rendjének biztosítására a mérkőző csapatok együttesen kötelezettek.

Ha a nézőtéren a néző, folyamatosan sértő, trágár bekiabálásokkal zavarja a rendezvényt, magatartása sértő a játékosra, játékvezetőre, edzőre, sportvezetőre nézve, akkor az éppen folyó mérkőzést félbe kell szakítani. A vétkes embernek a létesítményt határoló (Nem a játékteret!) kerítésen kívülre kell távoznia! Ha a félbeszakítást követően 5 percben belül nem történik meg a távozása, akkor a mérkőzést le kell fújni!

Ha a fegyelmi vétséget elkövető ember egyértelműen és beazonosíthatóan érintett a mérkőzésen (csapat szurkolója), akkor az érintett csapat ellenfele kapja a 3 pontot 3-0- ás (Kivéve, ha a vétlen csapat nagyobb gólaránnyal vezet.) gólkülönbséggel.

Ha a fegyelmi vétséget elkövető ember egyértelműen és beazonosíthatóan érintett a mérkőzésen (csapat szurkolója) és ez a csapat tekintetében második ilyen alkalom,, akkor az érintett csapat ellenfele kapja a 3 pontot 3-0-ás (Kivéve, ha a vétlen csapat nagyobb gólaránnyal vezet.) gólkülönbséggel és 3 büntetőpont levonás.

Ha a fegyelmi vétséget elkövető ember egyértelműen és beazonosíthatóan érintett a mérkőzésen (csapat szurkolója) és ez a csapat tekintetében harmadik ilyen alkalom, akkor a csapatot a további küzdelmekből a versenybizottság kizárja. A FEB és a versenybizottság közös határozata alapján a vétséget elkövető személy írásbeli határozattal (a határozatban foglalt ideig) az egyesület rendezvényeiről kitiltásra kerül.

A rendezvényekről való kitiltás be nem tartása esetén az egyesület rendőri intézkedés fog igényelni.

Amennyiben a fegyelmi vétséget elkövető ember nem érintett a mérkőzésen, akkor a FEB és a versenybizottság közös határozata alapján a vétséget elkövető személy írásbeli határozattal (a határozatban foglalt ideig) az egyesület rendezvényeiről kitiltásra kerül. A rendezvényekről való kitiltás be nem tartása esetén az egyesület rendőri intézkedés fog igényelni.

**42.** Ha a mérkőzés elmaradásában, végleges félbeszakadásában mindkét csapat hozzátartozóinak, szurkolóinak vétkessége megállapítható, a mérkőzést lejátszottnak kell tekinteni úgy, hogy ezért egyik csapat sem kap pontot, valamint 0-0-ás gólkülönbség kerül megállapításra.

**43.** Az eljárás minden esetben a Fegyelmi Bizottság hatáskörébe tartozik. A fenti esetekben a mérkőzést követő első FEB ülésen a mérkőző csapatok képviselője, valamint a mérkőzés játékvezetője köteles megjelenni.

**44.** A bajnokságból kizárt csapat a következő bajnoki szezonban ugyanazon a néven nem indulhat.

Bármelyik bajnoki osztályból kizárt csapat a következő bajnoki szezonban csak a II. osztályba nevezhet.

**45.** Tisztátalan játék **(„bunda”)** esetén a Versenybizottság óvás okán vagy hivatalból jár el.

Amennyiben az érintett csapatok vétkessége megállapítást nyer, a csapatok a bajnokságból kizárásra kerülnek, az érintett játékosok pedig a FEB döntése alapján eltiltással büntetendők!

**46.** A Mátészalkai Kispályás Futballklub és a fegyelmi jogkört gyakorló FEB a szabadtéri bajnokság játéknapjain a helyszínen, (azaz a Keleti lakótelep salakos és műfüves pályáin, a nézőterén, a kerítéssel határolt területen) játékos, edző, sportvezető, játékvezető, néző által a hivatalos kezdési időpontját megelőző 0,5 h-tól a mérkőzés tényleges befejezését követő 0,5 h-ig (több mérkőzés esetén az első kezdést megelőzően az utolsó befejezése utánig ) elkövetett bármilyen , a sporttal össze nem egyeztető magatartást az MLSZ Fegyelmi Szabályzata szerint bírál el. Függetlenül ( néző esetét kivéve) attól, hogy a fegyelmi megítélés alapjául szolgáló cselekmény időpontjában zajló mérkőzésen az elkövető bármilyen formában érdekelt, érintette.

**47.** Minden más - itt nem említett kérdésben - a Labdarúgás Szabálykönyve, a Kispályás labdarúgás Egységes Szabályzatának, valamint az MLSZ Fegyelmi Szabályzatának előírásai az irányadók. Olyan esetekben, amire nincs az említett szabályzatokban hivatkozás, a fegyelmi bizottság vagy az elnökség egyedi döntéseket hoz.

**48.** A Versenybizottság a bajnoksággal kapcsolatos minden tájékoztatást a bajnokság internetes honlapján közöl (<http://szalkakispalya.extra.hu>), internet hozzáférés akadályoztatása esetén minden kérdéssel a Versenybizottság tagjaihoz lehet fordulni, telefonon vagy személyesen.

**49.** A Versenybizottság nevezési díjat, sem részben sem egészben vissza nem fizet!

**A COVID-19 további hullámának bekövetkezésekor (ha érinti a Kispályás Labdarúgó Bajnokságot) az Elnökség a bajnokságot befejezettnek tekinti –ez megtörténhet az adott bajnoki forduló közben is- és az addig megszerzett bajnoki pontok alapján kerül kihirdetve a bajnokság végeredménye! Az eddig megszokott Szuperkupa a jelenlegi kiírásban nem kerül megrendezésre!**

Minden csapat számára jó játékot és sportszerű küzdelmet kívánunk!

Mátészalka, 2023. Augusztus1.